**Ministru kabineta noteikumu projekta „Grozījumi Ministru kabineta 2013.gada 18.jūnija noteikumos Nr.327 „Noteikumi par mikroaizdevumiem saimnieciskās darbības veicēju konkurētspējas uzlabošanai”” sākotnējās ietekmes novērtējuma ziņojums(anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums |  Ministru kabineta 2013.gada 18.jūnija noteikumi Nr.327 „Noteikumi par mikroaizdevumiem saimnieciskās darbības veicēju konkurētspējas uzlabošanai” (turpmāk – MK noteikumi Nr.327) izdoti saskaņā ar Ministru kabineta iekārtas likuma 31.panta pirmās daļas 3.punktu. Noteikumu projekts sagatavots, pamatojoties uz Euro ieviešanas kārtības likuma 30.panta pirmā daļas un Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunktu, kā arī Komisijas Regulas (EK) Nr. 1998/2006 (2006. gada 15. decembris) par Līguma 87. un 88. panta piemērošanu de minimis atbalstam (turpmāk – Regula Nr.1998/2006) 5.panta 3.punktu. |
| 2. | Pašreizējā situācija un problēmas | Saskaņā ar MK noteikumiem Nr.327 kopējais aizdevumu fonda un viena aizdevuma apmērs izteikts eiro un latu valūta. Ņemot vērā eiro ieviešanu Latvijā līdz ar 2014.gada 1.janvāri, jāveic grozījumi MK noteikumos Nr.327, norādot aizdevumu fonda un viena aizdevuma apmēru *eiro valūtā*, kā arī jāsvītro atsauce par subsīdijas ekvivalenta uzskaiti latos. Noteikumu projektā norādītās summas jau sākotnēji noteiktas eiro un aprēķins uz latiem veikts pēc kursa *1eiro* = 0,702804 lati. MK noteikumu Nr.327 2.punktā norādītais Eiropas Reģionālās attīstības fonda finansējums (turpmāk – ERAF) 4 610 736 eiro norādīts kā ekvivalents 3 240 443 latiem. Finansējuma sadalījuma proporcijai publiskā finansējuma ietvaros (proporcija starp ERAF un valsts budžetu) jābūt atbilstošai Ministru kabineta 2011.gada 19.oktobra noteikumiem Nr.818 „Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk – MK noteikumi Nr.818), kurā ERAF daļa ir 0,9221472355. Tādejādi secināms, ka MK noteikumu Nr.327 norādītais ERAF un valsts budžeta finansējums *eiro* valūtā jau sākotnēji norādīts pareizi, savukārt, veicot pārrēķinu uz latiem, 3 240 443 latu vietā pareizi būtu norādīt 3 240 444 latus. Ņemot vērā, ka summas latos tiek svītrotas no MK noteikumiem Nr.327, augstāk minētā summa latos nav jākoriģē.Tāpat arī Ministru kabineta noteikumu projekts „Grozījumi Ministru kabineta 2013.gada 18.jūnija noteikumos Nr.327 „Noteikumi par mikroaizdevumiem saimnieciskās darbības veicēju konkurētspējas uzlabošanai” (turpmāk – noteikumu projekts) paredz termiņa aizdevumu līguma noslēgšanai ar saimnieciskās darbības veicēju pagarinājumu – līdz 2014.gada 30.jūnijam. MK noteikumu Nr.327 aizdevumu līguma noslēgšanas termiņš 2013.gada 31.decembris noteikts, ņemot vērā Regulas Nr.1998/2006 6.pantu, kas nosaka, ka regulu piemēro no 2007.gada 1.janvāra līdz 2013.gada 31.decembrim. Ņemot vērā, ka jaunā Regula, kas regulē *de minimis* atbalstu, vēl ir izstrādes stadijā, lai nodrošinātu mikroaizdevumu pieejamību saimnieciskās darbības veicējiem pēc 2013.gada, nepieciešams pagarināt atbalsta piešķiršanas termiņu atbilstoši Regulas Nr.1998/2006 5.panta 3.punktam, kas nosaka, ka Regulas Nr.1998/2006 spēkā esamības laika beigās jebkuru *de minimis* atbalstu, kurš atbilst šīs regulas nosacījumiem, var likumīgi īstenot turpmākajos sešos mēnešos, proti, līdz 2014.gada 30.jūnijam. Attiecīgā pieeja ar elektroniskā pasta vēstuli ir saskaņota arī ar Eiropas Komisijas DG Competition pārstāvjiem, kas norāda, ka Regulas 5.panta 3.punkts attiecināms arī uz jauna atbalsta lēmuma pieņemšanu. Jaunajā *de minimis* atbalsta regulējumā ietvertie nosacījumi tiks iestrādāti MK noteikumos Nr.327 līdz ar jaunās *de minimis* regulas spēkā stāšanos.  |
| 3. | Saistītie politikas ietekmes novērtējumi un pētījumi | Projekts šo jomu neskar.  |

|  |  |  |
| --- | --- | --- |
| 4. | Tiesiskā regulējuma mērķis un būtība | Ekonomikas ministrija (turpmāk – EM) ir izstrādājusi grozījumus MK noteikumos Nr.327, pielāgojot noteikumus eiro valūtas ieviešanai, kas nerada finansējuma saņēmējam nelabvēlīgākus apstākļus, kā arī negatīvu ietekmi uz valsts budžetu.Tāpat arī noteikumu projekts paredz aizdevumu izsniegšanas termiņa pagarinājumu atbilstoši Regulas Nr.1998/2006 5.panta 3.punktam. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Sabiedrība ar ierobežotu atbildību „Latvijas Garantiju aģentūra” (turpmāk – LGA). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | MK noteikumu Nr.327 pielāgošana pārejai uz eiro valūtu nerada ietekmi uz pieejamā finansējuma apmēru. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Tiks virzīti grozījumi Ministru kabineta 2011.gada 19.oktobra noteikumos Nr.818 „Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos””, pielāgojot tos pārejas uz eiro nosacījumiem. |
| 2. | Cita informācija | Pēc noteikumu projekta ietvaros paredzēto grozījumu spēkā stāšanās, tiks veikti atbilstoši grozījumi līgumā ar LGA par projekta īstenošanu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts paredz Regulas Nr.1998/2006 5.panta 3.punktā ietverto nosacījumu ieviešanu. |
| 2. | Citas starptautiskās saistības | Projekts šo jomu neskar. |
| 3. | Cita informācija |  |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2006.gada 15.decembra Regula (EK) Nr. 1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, L 379). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas 1998/2006 5.panta 3.punkts* | Noteikumu projekta 1.2.apakšpunkts | Ieviests pilnībā | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Lai sniegtu *de minimis* valsts atbalstu, dalībvalstij ir obligāti jāpiemēro Regula Nr.1998/2006. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Ņemot vērā, ka noteikumu projekts saskaņā ar Regulas Nr.1998/2006 2.pantu ir atbrīvots no iepriekšējas paziņošanas Eiropas Komisijai, paziņojumu par noteikumu projektu Eiropas Komisijai nav nepieciešams sniegt. |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas III un VI sadaļa – projekts šīs jomas neskar.

Ekonomikas ministrs D.Pavļuts

Vīza: Valsts sekretārs J.Pūce

13.11.2013 11:13

Agita Nicmane

67013203,Agita.Nicmane@em.gov.lv